Държавен вестник, бр. 70, 2024 г., стр. 7

БРОЙ  70	
Д Ъ Р Ж А В Е Н  В Е С Т Н И К 	
СТР.  7  
пощи“ ЕАД и търговците с евробанкноти, 
евромонети и стартови комплекти с евро­
монети (подзареждане). Подзареждането се 
извършва съгласно договори, сключени между 
кредитната институция и „Български пощи“ 
ЕАД, съответно всеки търговец.
(3) До датата на въвеждане на еврото в 
Република България кредитните институции 
продават стартови комплекти с евромонети на 
физически лица и търговци при спазване на 
Закона за мерките срещу изпирането на пари 
и на Закона за мерките срещу финансирането 
на тероризма.
(4) До датата на въвеждане на еврото в 
Република България „Български пощи“ ЕАД 
продават стартови комплекти с евромонети 
на физически лица при спазване на Закона 
за мерките срещу изпирането на пари и на 
Закона за мерките срещу финансирането на 
тероризма.
(5) До датата на въвеждане на еврото в 
Република България кредитните институции 
организират зареждането на машините за 
самообслужване, включително терминални 
устройства АТМ, с евробанкноти.
(6) От датата на въвеждане на еврото в 
Република България при теглене на пари 
в брой чрез машини за самообслужване, 
включително терминални устройства АТМ, 
се разпространяват само евробанкноти.
(7) Евробанкноти, евромонети и стартови 
комплекти с евромонети, получени при пър­
воначалното зареждане и подзареждането, не 
могат да бъдат използвани преди датата на 
въвеждане на еврото в Република България, 
освен в случаите по ал. 2.
(8) Кредитните институции предоставят на 
Българската народна банка информация за 
извършването на първоначалното зареждане 
и подзареждането по определен от централ­
ната банка ред.
(9) Българската народна банка издава 
наредба за прилагането на този член от кре­
дитните институции.
(10) До датата на въвеждане на еврото в 
Република България продажбата на стартови 
комплекти с евромонети по този член се из­
вършва по официалния валутен курс.
Раздел III
Период на двойно обращение на лева и еврото
Период на двойно обращение на лева и 
еврото
Чл. 24. В съответствие с чл. 15 от Регла­
мент (EО) № 974/98 от датата на въвеждане 
на еврото в Република България за период от 
един месец банкнотите и монетите в левове 
продължават да бъдат законно платежно 
средство на територията на Република Бъл­
гария (период на двойно обращение на лева 
и еврото).
Правила в периода на двойно обращение
Чл. 25. (1) В периода на двойно обращение 
при получено плащане в брой в левове или в 
евро търговецът връща остатъка изцяло в евро. 
Когато търговецът няма достатъчна моментна 
наличност да върне остатъка изцяло в евро, 
връща остатъка изцяло в левове.
(2) В периода на двойно обращение търго­
вецът може да не приема повече от 50 броя 
монети в левове, включително стотинки, при 
една трансакция.
(3) В периода на двойно обращение при 
рекламация на стока или услуга, когато пот­
ребителят има право да развали договора и 
да му бъде възстановена заплатената от него 
сума, търговецът връща платената сума изцяло 
в евро. Когато търговецът няма достатъчна 
моментна наличност да върне платената сума 
в брой в евро, връща платената сума изцяло 
в левове.
(4) От датата на въвеждане на еврото 
в Република България при извършване от 
търговци на операции в брой с автомати, 
устройства и системи на самообслужване, 
включително без електрическо захранване, 
се използва само евро.
(5) В периода на двойно обращение тър­
говците не могат да увеличават цените на 
предлаганите от тях стоки и услуги, когато 
това не е обосновано от обективни икономи­
чески фактори.
Раздел IV
Обмяна на банкноти и монети
Обмяна на банкноти и монети
Чл. 26. (1) В съответствие с чл. 15 и 16 от 
Регламент (EО) № 974/98 Българската народ­
на банка обменя безплатно, в неограничено 
количество и без ограничение във времето 
банкноти и монети от левове в евро по офи­
циалния валутен курс.
(2) През първите 6 месеца от датата на 
въвеждане на еврото в Република България 
кредитните институции обменят безплатно, в 
неограничено количество банкноти и моне­
ти от левове в евро по официалния валутен 
курс, като за суми над 30 000 лв. на една 
трансакция кредитните институции обменят 
безплатно банкноти и монети от левове в евро 
след предварителна заявка от 3 работни дни. 
Изречение първо се прилага съответно и 
при внасянето и свързаната с това обмяна 
на банкноти и монети в левове по сметка на 
клиента в евро при кредитна институция, в 
която е извършена обмяната.
(3) През първите 6 месеца oт датата на 
въвеждане на еврото в Република България 
„Български пощи“ ЕАД обменят безплатно 
банкноти и монети от левове в евро по офи­
циалния валутен курс в размер до 1000 лв. на 
ден за едно лице. За суми в размер от 1000 лв. 
до 10 000 лв. на ден за едно лице „Български 
пощи“ ЕАД обменят безплатно банкноти и